मंगलवार सुबह नवीन नगर पुलिस चौकी से मात्र पांच सौ मीटर की दूरी पर स्थित एक खाली प्लॉट में लोगों ने एक युवती (22) का शव पड़ा हुआ देखा। मामले की जानकारी पुलिस को दी गई। सराय ख्वाजा प्रभारी ब्रह्म सिंह टीम के साथ मौके पर पहुंच गए। मौके पर शव की शिनाख्त नहीं हो सकी। पुलिस के अनुसार, युवती के गले में मफलर था, जिससे आशंका जताई गई कि मफलर से ही गला घोंटकर हत्या की गई है। इसके अलावा युवती के सिर पर गहरा जख्म भी मिला है।